በሴቶች ጥሎ ማለፍ ባንክ ፣ ደደቢት ፣ ሀዋሳ እና ጥረት ወደ ሩብ ፍጻሜ አልፈዋል
09:00 ላይ በአዲስ አበባ ስታድየም ኢትዮጵያ ቡናን የገጠመው ጥረት ኮርፖሬት 4-1 በሆነ ሰፊ ውጤት አሸንፏል፡፡ ወርቅነሽ መልሜላ ጥረትን ቀዳሚ ያደረገች ግብ ስታስቆጥር ሙሉወርቅ በሪሁን በፍጹም ቅጣት ምት አቻ ማድረግ ችላ ወደ መልበሻ ክፍል አምርተዋል፡፡ከእረፍት መልስ የጥረት የጨዋታ ብልጫ የታየ ሲሆን ግቦች ለማስቆጠር ሲቸገሩም አልታዩም፡፡ ተከላካይዋ አሳቤ ሙሶ ፣ ፍቅርተ አስማማው እና ሊድያ ጌትነት አከታትለው ባስቆጠሯቸው ግቦችም 4-1 በማሸነፍ ሩብ ፍጻሜውን መቀላቀል ችለዋል፡፡አበበ ቢቂላ ስታድየም ላይ በ10:00 ሀዋሳ ከተማ መከላከያን 2-1 አሸንፏል፡፡ በሁሉም ረገድ ብልጫ የነበራቸው ሀዋሳዎች በስንታየሁ ማቲዮስ ጎል ቀዳሚ ሲሆኑ ብሩክታዊት አየለ መከላከያን አቻ አድርጋ እረፍት ወጥተዋል፡፡ ከእረፍት መልስ ጠንካራ ፉክክር በታየበት ጨዋታ በዘንድሮ አመት የሀዋሳ ከነማ ውጤታማ ጉዞ  ምርጥ አቋሟን በማሳየት ላይ የምትገኘው ትርሲት መገርሳ ሀዋሳ ወደ ቀጣዩ ዝር ያለፈበት ወሳኝ ጎል አስቆጥራ ጨዋታው በሀዋሳ ከተማ አሸናፊነት ተጠናቋል፡፡
11:30 ላይ አርባምንጭ ከተማን የገጠመው ኢትዮጵያ ንግድ ባንክ 1-0 ማሸነፍ ችሏል፡፡ አማካይዋ ህይወት ደንጊሶ የግቧ ባለቤት ነች፡፡ ንግድ ባንክ በጨዋታው ከአርባምንጭ ከባድ ፈተና ደርሶበት ተስተውሏል፡፡ዛሬ ደደቢት ከ ሲዳማ ቡና ሊያደርጉት የነበረው ጨዋታ ሲዳማ ባለመገኘቱ ምክንያት ደደቢት በፎርፌ ወደ ተከታዩ ዙር ማለፍ ችሏል፡፡የ2ኛ ዙር ውጤቶችአርብ የካቲት 17 ቀን 2009ድሬዳዋ ከተማ 0-3 ኢ.ወ.ስ. አካዳሚ (ፎርፌ)ቦሌ 0-1 ንፋስ ስልክ ላፍቶአዳማ ከተማ 3-1 ቅድስት ማርያምልደታ 1-5 ጌዲኦ ዲላማክሰኞ የካቲት 21 ቀን 2009ጥረት 4-1 ኢትዮጵያ ቡናደደቢት 3-0 ሲዳማ ቡና (ፎርፌ)ኢትዮጵያ ንግድ ባንክ 1-0 አርባምንጭ ከተማመከላከያ 1-2 ሀዋሳ ከተማ